Jurga (miestas)
Jurga (rus. Юрга) – miestas Rusijoje, Kemerovo srities šiaurės vakaruose, Tomės kairiajame krante. Miestas išsidėstęs prie Novosibirsko-Krasnojarsko kelio; apie 100 km nuo Kemerovo. Geležinkelių mazgas. Gyvenvietė įkurta 1886 m., o miesto teises gavo 1949 m. Svarbus mašinų pramonės centras. Yra Tomsko politechnikos instituto filialas. Rajono centras su 84,1 tūkst. gyventojų (2005 m.).